
ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Διαγραφή ληξιπρόθεσμων βασικών οφειλών στα Τε- 
λωνεία μικρότερων των 200 ευρώ ανά φορολο¬ 


γούμενο που έχουν βεβαιωθεί πριν το 1993. 1 

Απονομή Ηθικής Αμοιβής σε (5) ΜΎ. και (1) ΣΕΙΔ του 
ΥΠΕΘΑ/ΓΕΣ. 2 


Τροποποίηση και συμπλήρωση διατάξεων της υπουρ¬ 
γικής απόφασης Υ1/ΓΠ 47815 (ΦΕΚ Β'1478/28.7.2008) 
«Εναρμόνιση της Εθνικής Νομοθεσίας προς τις δι¬ 
ατάξεις της Οδηγίας 2006/141/ΕΚ της Επιτροπής 
για τα παρασκευάσματα για βρέφη και παρασκευ¬ 
άσματα δεύτερης βρεφικής ηλικίας» σε συμμόρ¬ 
φωση προς την Οδηγία 2013/46/ΕΕ της Επιτρο¬ 
πής, όσον αφορά τις απαιτήσεις πρωτεΐνης στα 
παρασκευάσματα για βρέφη και τα παρασκευά¬ 
σματα δεύτερης βρεφικής ηλικίας. 3 

Εκχώρηση αρμοδιοτήτων διαχείρισης για πράξεις 
κρατικών ενισχύσεων του Επιχειρησιακού Προ¬ 
γράμματος «Περιβάλλον και Αειφόρος Ανάπτυ¬ 
ξη» στην Γενική Δ/νση Ιδιωτικών Επενδύσεων 
του Υπουργείου Ανάπτυξης και Ανταγωνιστικό¬ 


τητας. 4 

ΑΠΟΦΑΣΕΙ Σ 

Αριθμ. Δ19Δ 5042147 ΕΞ2013 (1) 


Διαγραφή ληξιπρόθεσμων βασικών οφειλών στα Τελω- 
νεία μικρότερων των 200 ευρώ ανά φορολογούμενο 
που έχουν βεβαιωθεί πριν το 1993. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 82Α παρ. 4 του Ν.Δ. 356/74 
(ΦΕΚ 90Α) περί κώδικα Είσπραξης Δημοσίων Εσόδων 
(ΚΕΔΕ) όπως ισχύουν μετά την αντικατάστασή τους 
από τις διατάξεις της υποπαραγράφου Α4 «Διαγραφή 
των οφειλών προς το Δημόσιο» της παραγράφου Α του 
πρώτου άρθρου του Ν. 4152/2013 (ΦΕΚ 107Α'). 

2. Τ ις διατάξεις της υποπαραγράφου Ε2 του πρώτου 
άρθρου του Ν. 4093/2012 (ΦΕΚ 122/Α') «Εγκριση Μεσο¬ 
πρόθεσμου Πλαισίου Δημοσιονομικής Στρατηγικής 2013- 


2016 - Επείγοντα Μέτρα Εφαρμογής του Ν. 4046/2012 και 
Μεσοπρόθεσμου Πλαισίου Δημοσιονομικής Στρατηγικής 
2013-2016» και ειδικότερα της περίπτωσης 2 και της υπο¬ 
περίπτωσης β' της περίπτωσης 3 αυτής, όπως συμπλη¬ 
ρώθηκε με τις διατάξεις των παρ. 3 έως 6 του άρθρου 
35 του Ν. 4141/2013 (ΦΕΚ 81 Α') «Επενδυτικά εργαλεία 
ανάπτυξης, παροχής πιστώσεων και άλλες διατάξεις». 

3. Την ανάγκη εκκαθάρισης του χαρτοφυλακίου ληξι¬ 
πρόθεσμων οφειλών από ανείσπρακτες οφειλές πέραν 
της εικοσαετίας, οι οποίες προκαλούν διαχειριστικό και 
λειτουργικό κόστος. 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Οι βεβαιωμένες μέχρι και 31-12-1992 στα Τελωνεία 
υπέρ του Δημοσίου ή Τρίτων ανείσπρακτες βασικές 
οφειλές, οι οποίες είναι μικρότερες των διακοσίων (200) 
ευρώ συνολικά ανά οφειλέτη, διαγράφονται, εφόσον δεν 
υφίστανται άλλες βασικές οφειλές του ιδίου προσώπου 
μετά την ανωτέρω ημερομηνία. Η συνδρομή των νομί¬ 
μων προϋποθέσεων κατά περίπτωση διαπιστώνεται από 
τα Τελωνεία με την έκδοση σχετικής πράξης. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 5 Δεκεμβρίου 2013 

Ο Γενικός Γραμματέας 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. Φ. 473/93/773790Σ.4121 (2) 

Απονομή Ηθικής Αμοιβής σε (5) Μ.Υ. και (1) ΣΕΙΔ του 
ΥΠΕΘΑ/ΓΕΣ. 

Ο ΕΙΔΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 61 και 62 του Ν.3528/07 
(ΦΕΚ 26/09.02.07/ τ.Α'). 

β. Την Φ.440/9/6667773/Σ. 132/05.02.2013 πρόταση του 
ΓΕΣ/ΔΕΠΛΗΙο. 

γ. Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. Πρακτικού 
12/22.07.2013). 

δ. Την αριθμ. 252375/26-7-13 απόφαση ΥΕΘΑ «Μετα¬ 
βίβαση Αρμοδιοτήτων Υπουργού Εθνικής Αμυνας στον 

Ειδικό Γραμματέα του Υπουργείου Εθνικής Άμυνας» 
(ΦΕΚ: 1971/τ.Β'/13-8-13), αποφασίζουμε: 

1. Απονέμουμε την ηθική αμοιβή του «ΕΠΑΙΝΟΥ» στους 
παρακάτω υπαλλήλους του ΥΠΕΘΑ/ΓΕΣ/ΔΕΠΛΗ/Ιο: 

α. Σταθάκη Δήμητρα του Γεωργίου (ΑΜ: 7568), με βαθ¬ 
μό Β' και κλάδου ΠΕ Πληροφορικής/ Επιστήμης των 
Υπολογιστών, 

β. Καράμπελα Χαράλαμπο του Ιωάννη (ΑΜ: 7290), με 
βαθμό Β' και κλάδου ΠΕ Μηχανικών/ Ηλεκτρονικών Μη¬ 
χανικών, 

γ. Λυμπεροπούλου Ευφροσύνη (ΑΜ: 15999), με βαθμό 
Β' και κλάδου ΔΕ Διοικητικών Γραμματέων, 
δ. Κατσόγιαννη Αλέξανδρο του Δημητρίου (ΑΜ: 21322), 
με βαθμό Δ' και κλάδου ΔΕ Διοικητικών Γ ραμματέων, 
ε. Τσαλκιτζή Μιχαήλ (ΑΜ: 14870), με βαθμό Γ' και κλά¬ 
δου ΔΕ Προσωπικού Η/Υ/ Χειριστών Η/Υ και 
στ. ΣΕΙΔ Καρέλη Παναγιώτη (ΑΜ: 9127), με βαθμό Β' 
και κλάδου ΠΕ Μηχανικών/ Πολιτικού Μηχανικού της 
δυνάμεως του ΚΕΠΥΕΣ διότι, μη φειδόμενοι κόπου και 
χρόνου και εργαζόμενοι πέραν του ωραρίου και των 
λοιπών υποχρεώσεων τους, πέτυχαν μετά από 3μηνη 
εντατική προετοιμασία την πιστοποίηση της Μονάδος 
τους (ΚΕΠΥΕΣ), με το Διεθνές πρότυπο 180 27001:2005 
(Σύστημα Διαχείρισης Ασφάλειας Πληροφοριών). Η ση- 
μαντικότητα της προσπάθειας και η βαρύτητα του επι- 
τευχθέντος έργου, αντικατοπτρίζεται στα δημοσιεύματα 
έγκυρων ηλεκτρονικών ιστοσελίδων που ασχολούνται 
με θέματα στρατηγικής και άμυνας και κατά συνέπεια, 
μέσα από αυτά προβάλλονται ταυτόχρονα οι αξίες και 
επαγγελματισμός του προσωπικού των ΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2013 

Ο Ειδικός Γραμματέας 
ΑΝΤΩΝΗΣ ΟΙΚΟΝΟΜΟΥ 

-♦- 

Αριθμ. Υ1/Γ.Π 94648 (3) 

Τροποποίηση και συμπλήρωση διατάξεων της υπουρ¬ 
γικής απόφασης Υ1/ΓΠ 47815 (ΦΕΚ Β' 1478/28.7.2008) 
«Εναρμόνιση της Εθνικής Νομοθεσίας προς τις δια¬ 
τάξεις της Οδηγίας 2006/141/ΕΚ της Επιτροπής για 
τα παρασκευάσματα για βρέφη και παρασκευάσμα¬ 
τα δεύτερης βρεφικής ηλικίας» σε συμμόρφωση προς 
την Οδηγία 2013/46/ΕΕ της Επιτροπής, όσον αφο¬ 
ρά τις απαιτήσεις πρωτεΐνης στα παρασκευάσματα 
για βρέφη και τα παρασκευάσματα δεύτερης βρε¬ 
φικής ηλικίας. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΓΕΙΑΣ 

Έχοντας υπόψη: 

1. Τις διατάξεις: 

Α) Του άρθρου 1 παράγραφοι 1,2 και 3 και του άρθρου 
3 του Ν. 1338/1983 «Εφαρμογή του Κοινοτικού δικαίου» 
(ΦΕΚ Α' 34), όπως τροποποιήθηκε από το άρθρο 6 του 
Ν. 1440/1984 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ Α' 70), που τροποποιήθηκε 
με το άρθρο 91 του Ν. 3862/2010 (ΦΕΚ Α'113) και του 
άρθρου 65 του Ν. 1892/1990 (ΦΕΚ Α' 101). 


Β) Του άρθρου 14 παρ. 4 του Ν. 1316/1983 (ΦΕΚ Α'3), 
καθώς και του άρθρου 2 παρ. 1 και 2 του Ν. 1316/1983, 
όπως αντικαταστάθηκε με τις διατάξεις του άρθρου 1 
και 10 παρ. 1 του Ν. 1965/1991 (ΦΕΚ Α' 146) «Τροποποίηση 
και συμπλήρωση των κειμένων διατάξεων του Εθνικού 
Οργανισμού Φαρμάκων (Ε.Ο.Φ.) και άλλες διατάξεις» και 
του Ν. 2519/97 (ΦΕΚ Α/165). 

Γ) Των άρθρων 47 και 48 του Ν. 3370/2005 (ΦΕΚ Α' 
176) «Οργάνωση και εκσυγχρονισμός των Υπηρεσιών 
Δημόσιας Υγείας και άλλες διατάξεις». 

Δ) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

Ε) Του άρθρου 29Α του Ν. 1558/1985 (ΦΕΚ Α' 137), το 
οποίο προστέθηκε στο Ν. 1558/1985 με το άρθρο 27 του 
Ν. 2081/1992 (ΦΕΚ Α' 154), όπως αντικαταστάθηκε με το 
άρθρο 1 παρ. 2α του Ν. 2469/1997 (ΦΕΚ Α'38). 

2. Την Οδηγία 2013/46/ΕΕ της Επιτροπής της 28ης 
Αυγούστου 2013, για την τροποποίηση της Οδηγίας 
2006/141/ΕΚ, όσον αφορά τις απαιτήσεις πρωτεΐνης στα 
παρασκευάσματα για βρέφη και τα παρασκευάσματα 
δεύτερης βρεφικής ηλικίας. 

3. Την υπ’ αριθμ. Υ1/Γ.Π 47815/28-7-2008 (ΦΕΚ 14785Β') 
κοινή υπουργική απόφαση «Εναρμόνιση της Εθνικής Νο¬ 
μοθεσίας προς τις διατάξεις της Οδηγίας 2006/141/ΕΚ 
της Επιτροπής “για τα παρασκευάσματα για βρέφη και 
παρασκευάσματα δεύτερης βρεφικής ηλικίας”», όπως 
τροποποιήθηκε και ισχύει. 

4. Την υπ’ αριθμ. ΔΥΓ3α/Γ.Π 139307/05/2006 (ΦΕΚ Β' 
1098/2006) περί τελών, όπως τροποποιήθηκε και ισχύει. 

5. Την υπ’ αριθμ. 77897/9-10-2013 απόφαση Α' Αντι¬ 
προέδρου Δ.Σ./ Ε.Ο.Φ. 

6. Το Π.Δ. 95/2000 «Οργανισμός του Υπουργείου Υγεί¬ 
ας και Πρόνοιας» (ΦΕΚ 76/Α'/2000), όπως ισχύει. 

7. Το άρθρο 51 του Ν. 3918/2011 (ΦΕΚ 31/Α'/2-3-2011) 
παρ. 2 και 3 «Διαρθρωτικές αλλαγές στο σύστημα Υγεί¬ 
ας και άλλες διατάξεις». 

8. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153). 

9. Την με αριθ. 3403/3-7-2013 απόφαση του Πρωθυ¬ 
πουργού και του Υπουργού Υγείας (ΦΕΚ 1642/3-7-2013/ 
τ.Β') «Ανάθεση αρμοδιοτήτων στην Υφυπουργό Υγείας 
Ζωή Μακρή». 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Σκοπός 

Σκοπός της παρούσας είναι η εναρμόνιση της Ελ¬ 
ληνικής Νομοθεσίας προς τις διατάξεις της Οδηγίας 
2013/46/ΕΕ της Επιτροπής της 28ης Αυγούστου 2013, 
με την οποία τροποποιείται η Οδηγία 2006/141/ΕΚ «για 
τα παρασκευάσματα για βρέφη και παρασκευάσματα 
δεύτερης βρεφικής ηλικίας» 

Αρθρο 2 

Η κοινή υπουργική απόφαση Υ1/ΓΠ 47815/2008 (ΦΕΚ 
1478 Β') «Εναρμόνιση της Εθνικής Νομοθεσίας προς τις 
διατάξεις της Οδηγίας 2006/141/ΕΚ της Επιτροπής “για 
τα παρασκευάσματα για βρέφη και παρασκευάσμα- 

τα δεύτερης βρεφικής ηλικίας”», όπως τροποποιήθηκε 
και ισχύει, τροποποιείται, όπως ορίζεται στην Οδηγία 
2013/46/ΕΕ, ως εξής: 

1 ) Το άρθρο 4 τροποποιείται ώς εξής: 

α) Στην παράγραφο 1, η δεύτερη πρόταση αντικαθί¬ 
σταται από το ακόλουθο κείμενο: 

«Στην περίπτωση των παρασκευασμάτων για βρέφη 
από πρωτεΐνη αγελαδινού ή κατσικίσιου γάλακτος, τα 
οποία καθορίζονται στο σημείο 2.1 του παραρτήματος I, 
με περιεκτικότητα σε πρωτεΐνη μεταξύ ελάχιστης και 
0,5 9/100 1<ϋ ( 29/100 ΚοαΙ), η καταλληλότητα του πα¬ 
ρασκευάσματος για την ειδική διατροφή των βρεφών 
αποδεικνύεται μέσω κατάλληλων μελετών, οι οποίες 
διεξάγονται σύμφωνα με γενικά αποδεκτές οδηγίες 
εμπειρογνωμόνων για τον σχεδίασμά και τη διεξαγωγή 
των μελετών αυτών.» 

β) Στην παράγραφο 2, προστίθεται το ακόλουθο εδά¬ 
φιο: 

«Στην περίπτωση των παρασκευασμάτων δεύτερης 
βρεφικής ηλικίας από προϊόντα υδρόλυσης πρωτεϊνών, 
τα οποία καθορίζονται στο σημείο 2.2 του παραρτήμα¬ 
τος II, με περιεκτικότητα σε πρωτεΐνη μεταξύ ελάχιστης 
και 0,56 9/100 Ιώ (2,25 9/100 ΚοειΙ), η καταλληλότητα του 
παρασκευάσματος δεύτερης βρεφικής ηλικίας για ειδική 
διατροφή των βρεφών αποδεικνύεται μέσω κατάλληλων 
μελετών, οι οποίες διεξάγονται σύμφωνα με γενικά απο¬ 
δεκτές οδηγίες εμπειρογνωμόνων για τον σχεδίασμά 
και τη διεξαγωγή των μελετών αυτών, και συμφωνεί με 
τις κατάλληλες προδιαγραφές του παραρτήματος VI.» 

2) Στο άρθρο 5, παρ. 1 η εισαγωγική φράση «Εν τού- 
τοις η ονομασία προϊόντων που παρασκευάζονται...» 
αντικαθίσταται από την ακόλουθη: 

«Η ονομασία πώλησης των παρασκευασμάτων για βρέ¬ 
φη και παρασκευασμάτων δεύτερης βρεφικής ηλικίας 
που παρασκευάζονται εξ ολοκλήρου από πρωτεΐνες 
αγελαδινού ή κατσικίσιου γάλακτος θα είναι αντίστοιχα 
η ακόλουθη:» 

3) Τα παραρτήματα I, II, III και VI τροποποιούνται σύμ¬ 
φωνα με το παράρτημα της παρούσας απόφασης. 

ΠΑΡΑΡΤΗΜΑ 

1. Το παράρτημα I τροποποιείται ως εξής: 

α) Το σημείο 2.1 τροποποιείται ως εξής: 

ί) Ο τίτλος αντικαθίσταται από το ακόλουθο κείμενο: 

«2.1. Παρασκευάσματα για βρέφη από πρωτεΐνες αγε¬ 
λαδινού ή κατσικίσιου γάλακτος». 

ϋ) Η υποσημείωση αριθ. 1 αντικαθίσταται από το ακό¬ 
λουθο κείμενο: 

«(1) Τα παρασκευάσματα για βρέφη από πρωτεΐνες 
αγελαδινού ή κατσικίσιου γάλακτος με περιεκτικότη¬ 
τα σε πρωτεΐνες από την ελάχιστη έως 0,5 9/100 Κϋ 
( 29 / 1001 <α 3 ΐ) πληρούν τις προϋποθέσεις του άρθρου 7 
παράγραφος) δεύτερο εδάφιο». 

β) Στο σημείο 2.3, ο τίτλος αντικαθίσταται από το 
ακόλουθο κείμενο: 

«2.3. Παρασκευάσματα για βρέφη από απομονωμένες 
πρωτεΐνες σόγιας, μόνες ή σε μείγμα με πρωτεΐνες αγε¬ 
λαδινού ή κατσικίσιου γάλακτος». 

γ) Στο σημείο 10.1, ο τίτλος αντικαθίσταται από το 
ακόλουθο κείμενο: 

«10.1. Παρασκευάσματα για βρέφη από πρωτεΐνες 
αγελαδινού ή κατσικίσιου γάλακτος ή από προϊόντα 
υδρόλυσης πρωτεϊνών». 

δ) Στο σημείο 10.2, ο τίτλος αντικαθίσταται από το 
ακόλουθο κείμενο: 


«10.2. Παρασκευάσματα για βρέφη από απομονωμένη 
πρωτεΐνη σόγιας μόνη ή σε μείγμα με πρωτεΐνες αγε¬ 
λαδινού ή κατσικίσιου γάλακτος». 

2. Το παράρτημα II τροποποιείται ως εξής: 
α) Στο σημείο 2.1, ο τίτλος αντικαθίσταται από το 
ακόλουθο κείμενο: 

«2.1. Παρασκευάσματα δεύτερης βρεφικής ηλικίας από 
πρωτεΐνες αγελαδινού ή κατσικίσιου γάλακτος». 

β) Στο σημείο 2.2, ο πίνακας αντικαθίσταται από τον 
ακόλουθο πίνακα: 


«Ελάχιστο (1) 

Μέγιστο 

0,45 9/100 Μ (1,8 9/100 ΚοβΙ) 

0,8 9/100 Μ (3,5 9/100 ΚοηΙ) 


(1) Τα παρασκευάσματα δεύτερης βρεφικής ηλικίας 
που παρασκευάζονται άπό προϊόντα υδρόλυσης πρωτε¬ 
ϊνών με περιεκτικότητα σε πρωτεΐνες από την ελάχιστη 
έως 0,56 9/100 Κϋ (2,25 9/100 ΚοειΙ) πληρούν τις προϋπο¬ 
θέσεις του άρθρου 7 παράγραφος 2 δεύτερο εδάφιο.» 

γ) Στο σημείο 2.3, ο τίτλος αντικαθίσταται από το 
ακόλουθο κείμενο: 

«2.3. Παρασκευάσματα δεύτερης βρεφικής ηλικίας από 
απομονωμένες πρωτεΐνες σόγιας μόνες ή σε μείγμα με 
πρωτεΐνες αγελαδινού ή κατσικίσιου γάλακτος». 

δ) Στο σημείο 8.1, ο τίτλος αντικαθίσταται από το 
ακόλουθο κείμενο: 

«8.1. Παρασκευάσματα δεύτερης βρεφικής ηλικίας από 
πρωτεΐνες αγελαδινού ή κατσικίσιου γάλακτος ή από 
προϊόντα υδρόλυσης πρωτεϊνών». 

ε) Στο σημείο 8.2, ο τίτλος αντικαθίσταται από το 
ακόλουθο κείμενο: 

«8.2. Παρασκευάσματα δεύτερης βρεφικής ηλικίας από 
απομονωμένες πρωτεΐνες σόγιας μόνες ή σε μείγμα με 
πρωτεΐνες αγελαδινού ή κατσικίσιου γάλακτος». 

3. Στο παράρτημα III σημείο 3, η υποσημείωση 1 αντι¬ 
καθίσταται από το ακόλουθο κείμενο: 

«(1) Η ουσία 1-αργινίνη και το υδροχλωρικό άλας της 
χρησιμοποιείται μονό στην παρασκευή παρασκευασμά¬ 
των για βρέφη, όπως αναφέρεται στο τρίτο εδάφιο της 
παραγράφου 1 του άρθρου 7, και παρασκευασμάτων 
δεύτερης βρεφικής ηλικίας όπως αναφέρεται στο δεύ¬ 
τερο εδάφιο της παραγράφου 2 του άρθρου 7.». 

4. Ο τίτλος του παραρτήματος VI αντικαθίσταται από 
το ακόλουθο κείμενο: 

«Προδιαγραφές για την περιεκτικότητα, την πηγή και 
την επεξεργασία των πρωτεϊνών που χρησιμοποιού¬ 
νται στην παρασκευή παρασκευασμάτων για βρέφη 
και παρασκευασμάτων δεύτερης βρεφικής ηλικίας με 
περιεκτικότητα σε πρωτεΐνες κάτω από 0,56 9/100 Μ 
(2,25 9/100 1<03ΐ) με βάση προϊόντα υδρόλυσης πρωτεΐνης 
ορού γάλακτος άπό πρωτεΐνη αγελαδινού γάλακτος». 

Αρθρο 3 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ ΥΦΥΠΟΥΡΓΟΣ ΥΓΕΙΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΖΩΗ ΜΑΚΡΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 112619 (4) 

Εκχώρηση αρμοδιοτήτων διαχείρισης για πράξεις κρα¬ 
τικών ενισχύσεων του Επιχειρησιακού Προγράμμα¬ 
τος «Περιβάλλον και Αειφόρος Ανάπτυξη» στην Γε¬ 
νική Δ/νση Ιδιωτικών Επενδύσεων του Υπουργείου 
Ανάπτυξης και Ανταγωνιστικότητας 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις: 

ί. Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α/22-04-2005), 
ϋ. του Ν.3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως 
έχει τροποποιηθεί από το Ν.3840/2010, 
μι. του Π.Δ. 189/2009 (ΦΕΚ 221/τ.Α75.11.2009) περί Κα¬ 
θορισμού και ανακατανομής αρμοδιοτήτων των Υπουρ¬ 
γείων, όπως ισχύει, 

ίν. του Π.Δ. 85/2012 (ΦΕΚ 141 /τ.Α'/21.6.2012) «Ιδρυση και 
μετονομασία Υπουργείων, μεταφορά και κατάργηση 
υπηρεσιών», 

ν. της υπ’ αριθμ. 2876/7.10.09 (ΦΕΚ 2234/Β707.10.09) 
απόφασης του Πρωθυπουργού περί αλλαγής τίτλου 
Υπουργείων, που μετονομάζει το Υ.ΠΕ.ΧΩ.Δ.Ε. σε Υπουρ¬ 
γείο Περιβάλλοντος Ενέργειας και Κλιματικής Αλλαγής, 
νι. του Π.Δ. 86/2012 (ΦΕΚ 141/τ.Α'/21.6.2012) «Διορισμός 
Υπουργών, Αναπληρωτών Υπουργών και Υφυπουργών», 
νϋ. του Π.Δ. 118/2013 (ΦΕΚ 152/τ.Α725.6.2013) «Τροπο¬ 
ποίηση του π.δ. 85/2012 (Α' 141) - Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως», 
νίϋ. του Π.Δ. 119/2013 (ΦΕΚ 153/τ.Α725.6.2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 
ιχ. της υπ’ αριθμ. 14053/ΕΥΣ1749/27-03-2008 (540/ 
τ.Β727.03.2008) απόφαση του Υπουργού Οικονομίας και 
Οικονομικών «Υπουργική απόφαση Συστήματος Διαχεί¬ 
ρισης», όπως έχει τροποποιηθεί και ισχύει, 
χ. της υπ’ αριθμ. 121308/18.7.2008 (ΦΕΚ 1499/ τ.Β7 
30.7.2008) κοινής απόφασης των Υπουργών Εσωτε¬ 
ρικών, Οικονομίας και Οικονομικών, Περιβάλλοντος, 
Χωροταξίας και ΔημοσίωνΈργων, περί Τροποποίησης 
της υπ’ αριθμ. 34576/11/5.1.2001 (ΦΕΚ 35/τ.Β72001) κοινής 
υπουργικής απόφασης Σύστασης Ειδικής Υπηρεσίας, 
στο Υπουργείο Περιβάλλοντος Χωροταξίας και Δημο¬ 
σίων Έργων, με τίτλο «Υπηρεσία Διαχείρισης Επιχει¬ 
ρησιακού Προγράμματος ΠΕΡΙΒΑΛΛΟΝ» με σκοπό την 
αναδιάρθρωσή της σύμφωνα με τα άρθρα 3 και 5 του 
Ν. 3614/2007, όπως έχει τροποποιηθεί και ισχύει, 
χι. της υπ’ αριθμ. Υ 46/2012 (ΦΕΚ 2101/τ.Β709.07.2012) 
απόφασης του Πρωθυπουργού περί Καθορισμού αρμο¬ 
διοτήτων του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής Σταύρου Καλαφάτη, 
όπως έχει τροποποιηθεί και ισχύει. 


2. Την με αριθ. Ε(2007) 5442/5-11-2007 απόφαση έγκρι¬ 
σης του Επιχειρησιακού Προγράμματος «Περιβάλλον και 
Αειφόρος Ανάπτυξη», όπως ισχύει. 

3. Την με αριθμ. οικ. 102290/05.03.2013 κοινή υπουργική 
απόφαση με θέμα «Εκχώρηση αρμοδιοτήτων διαχείρισης 
για πράξεις κρατικών ενισχύσεων του Επιχειρησιακού 
Προγράμματος «Περιβάλλον και Αειφόρος Ανάπτυξη» 
στην Γενική Δ/νση Ιδιωτικών Επενδύσεων του Υπουρ¬ 
γείου Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων», (ΦΕΚ 594/τ. Β714.03.2013) 

4. Την με αριθμ. 112278/02.12.2013 εισήγηση της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «Περιβάλλον και Αειφόρος Ανάπτυξη» 

5. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Γενική Δ/νση Ιδιωτικών Επενδύσεων του Υπουρ¬ 
γείου Ανάπτυξης και Ανταγωνιστικότητας ορίζεται ως 
Ενδιάμεσος Φορέας Διαχείρισης του Επιχειρησιακού 
Προγράμματος «Περιβάλλον και Αειφόρος Ανάπτυξη» 
για πράξεις κρατικών ενισχύσεων. 

Άρθρο 2 

Αντικείμενο της εκχώρησης 

1. Η Γ ενική Δ/νση Ιδιωτικών Επενδύσεων του Υπουρ¬ 
γείου Ανάπτυξης και Ανταγωνιστικότητας αναλαμβάνει 
αρμοδιότητες διαχείρισης πράξεων κρατικών ενισχύ¬ 
σεων για το Επιχειρησιακό Πρόγραμμα «Περιβάλλον 
και Αειφόρος Ανάπτυξη», όπως αυτές προσδιορίζονται 
στο άρθρο 3. 

2. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I. 

Αρθρο 3 

Αρμοδιότητες διαχείρισης που εκχωρούνται 

Η Γενική Δ/νση Ιδιωτικών Επενδύσεων του Υπουργείου 
Ανάπτυξης και Ανταγωνιστικότητας αναλαμβάνει στο 
πλαίσιο του Επιχειρησιακού Προγράμματος «Περιβάλλον 
και Αειφόρος Ανάπτυξη» τις ακόλουθες αρμοδιότητες: 

(ί) Προβαίνει, όπου απαιτείται, στην αναγκαία εξει- 
δίκευση των κατηγοριών πράξεων που διαχειρίζεται 
σύμφωνα με τις κατευθύνσεις της Διαχειριστικής Αρχής 
του Επιχειρησιακού Προγράμματος. 

(ϋ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(μι) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ίν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

(ν) Συνεργάζεται με την Εθνική Αρχή Συντονισμού, 
την καθ'ύλην αρμόδια υπηρεσία συντονισμού και την 
Επιτροπή και παρέχει σε αυτές κάθε πληροφορία που 
ζητείται. 

(νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
του έχουν εκχωρηθεί σε συμφωνία με τη Διαχειριστική 
Αρχή του Προγράμματος και την Εθνική Αρχή Συντο¬ 
νισμού. 

(νϋ) Επεξεργάζεται και εισηγείται στη Διαχειριστική 
Αρχή αναλυτικά κριτήρια επιλογής και ένταξης των 
επενδυτικών σχεδίων/ επιχορηγήσεων (πράξεων) στο 
Επιχειρησιακό Πρόγραμμα για τις κατηγορίες πράξεων 
που διαχειρίζεται, σύμφωνα με τα προβλεπόμενα στο 
Σύστημα Διαχείρισης και Ελέγχου. 

(νίϋ) Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρηματο¬ 
δότησης για τις κατηγορίες πράξεων που διαχειρίζεται. 
Στο πλαίσιο αυτό εκδίδει τις προκηρύξεις των πράξεων 
που διαχειρίζεται για την υποβολή προτάσεων από τις 
ιδιωτικές ή δημόσιες επιχειρήσεις που αιτούνται τη λήψη 
δημόσιας ενίσχυσης (δυνητικούς δικαιούχους) και παρέ¬ 
χει προς αυτές, σαφείς και λεπτομερείς πληροφορίες 
τουλάχιστον σχετικά με: 

α. Τους όρους επιλεξιμότητας τους οποίους πρέπει να 
πληρούν τα προτεινόμενα επενδυτικά σχέδια /αιτήσεις 
επιχορήγησης (πράξεις) προκειμένου να ενταχθούν για 
χρηματοδότηση στο πλαίσιο του ΕΠ, 
β. τις διαδικασίες για την εξέταση των αιτήσεων υπα- 
γωγής/επιχορήγησης και τις σχετικές χρονικές περιό¬ 
δους, 

γ. τα κριτήρια για την επιλογή των προτεινόμενων 
αιτήσεων υπαγωγής /επιχορήγησης επενδυτικών σχε¬ 
δίων και ένταξής τους στο Επιχειρησιακό Πρόγραμμα, 
δ. τα αρμόδια στελέχη του, τα οποία μπορούν να 
παρέχουν πληροφορίες 

ε. την υποχρέωση δημοσιοποίησης εφόσον η αίτηση 
επιλεγεί, του τίτλου του επενδυτικού σχεδίου/ της επι¬ 
χορήγησης, του δικαιούχου και του ποσού της δημόσιας 
χρηματοδότησης που χορηγείται. 

Στις περιπτώσεις αιτήσεων για επιχορήγηση επεν¬ 
δυτικών σχεδίων που υποβάλλονται στο πλαίσιο του 
εκάστοτε ισχύοντος επενδυτικού νόμου, τα ανωτέρω 
στοιχεία δημοσιεύονται στον επενδυτικό νόμο και στις 
εφαρμοστικές αποφάσεις και δεν εκδίδεται πρόσθετη 
προκήρυξη. 

(ίχ) Συγκεντρώνει, αρχειοθετεί όλες τις αιτήσεις υπα¬ 
γωγής /επιχορήγησης που υποβάλλονται και ελέγχει 
την πληρότητα των στοιχείων τους. 

(χ) Αξιολογεί τις αιτήσεις υπαγωγής/ επιχορήγησης 
που υποβάλλονται, εφαρμόζοντας τα εγκεκριμένα από 
την Επιτροπή Παρακολούθησης κριτήρια επιλογής και 
ένταξης. 

(χϊ) Μεριμνά για την έκδοση της απόφασης υπαγωγής/ 
επιχορήγησης και της απόφασης χρηματοδότησής τους 
από τους άξονες προτεραιότητας του Επιχειρησιακού 
Προγράμματος (απόφαση ένταξης πράξης στο Επιχει¬ 
ρησιακό Πρόγραμμα). Η απόφασης υπαγωγής/ επιχο¬ 
ρήγησης εκδίδεται από τον Υπουργό Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων. 

(χϋ) Μεριμνά για την έκδοση τροποποιήσεων της από¬ 
φασης υπαγωγής/επιχορήγησης και χρηματοδότησης 


των επενδυτικών προτάσεων ή ανάκλησης αυτής και τη 
δημοσιοποίησης στοιχείων των σχετικών αποφάσεων 
στην οικεία ιστοσελίδα του Ενδιάμεσου Φορέα Διαχεί¬ 
ρισης ή/και στην ιστοσελίδα του ΕΣΠΑ. 

(χίϋ) Υποβάλλει στην Επιτροπή τις απαιτούμενες για 
τα μεγάλα έργα πληροφορίες με βάση το άρθρο 40 του 
Κανονισμού 1083/2006. 

(χίν) Μεριμνά για τη συμμόρφωση των συγχρημα- 
τοδοτούμενων επενδυτικών σχεδίων /επιχορηγήσεων 
(πράξεων) με τους ισχύοντες κοινοτικούς και εθνικούς 
κανόνες καθ’ όλη την περίοδο της υλοποίησης τους. 

(χν) Διενεργεί επαληθεύσεις κατά τα προβλεπόμενα 
στο άρθρο 8 του Ν.3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και η 
συμμόρφωση των επενδυτικών σχεδίων /επιχορηγήσεων 
(πράξεων) προς τους εθνικούς και κοινοτικούς κανόνες. 
Στο πλαίσιο αυτό: 

Συλλέγει τις αιτήσεις χορήγησης της επιχορήγησης 
που υποβάλλονται από τους δικαιούχους (επενδυτές) 
και τις καταχωρεί στο ΟΠΣ ή στο πληροφοριακό σύστη¬ 
μά του, μετά από πιστοποίηση του φυσικού αντικειμένου 
για κάθε αίτηση χορήγησης της επιχορήγησης, κατά 
την οποία επιβεβαιώνεται ότι: 

(α) ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στην αίτηση χορή¬ 
γησης της επιχορήγησης, σύμφωνα με τους κανόνες 
του εφαρμοζόμενου καθεστώτος ενίσχυσης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης υπαγωγής/έγκρισης και τα προϊόντα ή οι υπη¬ 
ρεσίες έχουν παραδοθεί, 

(γ) οι αιτήσεις των δικαιούχων είναι ακριβείς, 

(δ) η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται η 
δυνατότητα προκαταβολής, ο Ενδιάμεσος Φορέας Δια¬ 
χείρισης διενεργεί διοικητική επαλήθευση στην αίτηση 
του δικαιούχου (επενδυτή), με την οποία επιβεβαιώνο¬ 
νται σωρευτικά ότι: 

(α) προσκομίζεται τουλάχιστον ισόποση εγγυητική 
επιστολή από χρηματοπιστωτικό ίδρυμα που λειτουργεί 
νόμιμα, 

(β) καλύπτονται από τις δαπάνες που καταβάλλονται 
από τους δικαιούχους στο πλαίσιο της εφαρμογής του 
επενδυτικού σχεδίου/ της επιχορήγησης και δικαιολο¬ 
γούνται με εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας το αργότερο τρία έτη 
μετά το έτος καταβολής της προκαταβολής, 

(γ) τηρούνται τυχόν πρόσθετες προϋποθέσεις που 
προβλέπονται στο πλαίσιο του εφαρμοζόμενου καθε¬ 
στώτος ενίσχυσης. 

(χνί) Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τέλος ισοδύναμου αποτελέ- 

σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

(χνϋ) Τηρεί αρχεία στο ΟΠΣ ή στο πληροφοριακό σύ¬ 
στημά του για τις διοικητικές επαληθεύσεις και τις πι¬ 
στοποιήσεις που πραγματοποιούνται σύμφωνα με τους 
ειδικότερους κανόνες του εφαρμοζόμενου καθεστώτος 
ενίσχυσης. 

(χνίϋ) Προβαίνει στην ακύρωση μέρους ή του συνό¬ 
λου της δημόσιας συνεισφοράς από το Επιχειρησιακό 
Πρόγραμμα, η οποία επιβάλλεται βάσει πορίσματος πι¬ 
στοποίησης καταχωρώντας τις αντίστοιχες λογιστικές 
εγγραφές στο ΟΠΣ ή στο πληροφοριακό σύστημα του 
Ενδιάμεσου Φορέα Διαχείρισης. 

(χίχ) Σε περιπτώσεις που διαπιστωθεί βάσει των επι¬ 
θεωρήσεων ή ελέγχων που διενεργούνται αχρεωστήτως 
καταβληθείσα δαπάνη, εφαρμόζει τις διαδικασίες για 
την ανάκτησή της σύμφωνα με τα προβλεπόμενα στο 
Κεφάλαιο Δ' της υπουργικής απόφασης του Συστή¬ 
ματος Διαχείρισης και Ελέγχου (ΦΕΚ 540/Β/27-3-2008) 
όπως τροποποιήθηκε και ισχύει. 

(χχ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στη 
Διαχειριστική Αρχή των απαντήσεών του στα σχετικά 
πορίσματα ελέγχου στη Διαχειριστική Αρχή. 

(χχί) Συλλέγει και καταχωρεί στο ΟΠΣ ή στο πληρο¬ 
φοριακό σύστημα του τα στοιχεία παρακολούθησης 
εκτέλεσης των επενδυτικών σχεδίων /επιχορηγήσεων. 
Οι αποφάσεις υπαγωγής /επιχορήγησης που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 

(χχϋ) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των επενδυτικών σχεδίων/ επιχορηγήσεων που 
εκτελούν, τις υποχρεώσεις για τη δημοσιότητα σύμφωνα 
με τις απαιτήσεις των άρθρων 8 και 9 του Καν.1828/06, 
τη τήρηση χωριστής λογιστικής μερίδας ή επαρκούς 
λογιστικής κωδικοποίησης και τη τήρηση των πολιτικών 
σύμφωνα με τις ισχύουσες διατάξεις και τις οδηγίες και 
κατευθύνσεις της Εθνικής Αρχής Συντονισμού. Προτεί¬ 
νει μέτρα υποστήριξης των δικαιούχων προκειμένου να 
ανταποκριθούν στις υποχρεώσεις τους. 

(χχίϋ) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού (ΕΚ)1083/2006 σύμφω¬ 
να με τους κανόνες του Συστήματος Διαχείρισης και 
Ελέγχου. 

(χχίν) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και τις 
πιστοποιήσεις/ επαληθεύσεις που πραγματοποιεί για 
κάθε αίτηση χορήγησης επιχορήγησης των επενδυτικών 
σχεδίων/ επιχορηγήσεων (πράξεων) που διαχειρίζεται, 
για σκοπούς πιστοποίησης. 

(χχν) Μεριμνά για την παροχή στοιχείων προόδου 
εκτέλεσης των επενδυτικών σχεδίων/ επιχορηγήσεων 
(πράξεων) στις αρμόδιες για τη χρηματοδότηση δη¬ 
μόσιες υπηρεσίες και τη διάθεση των απαιτούμενων 
πιστώσεων στους δικαιούχους για την υλοποίηση των 
επενδυτικών σχεδίων τους. 

(χχνί)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
ή στο πληροφοριακό σύστημά του, σύμφωνα με τους 
κανόνες του Συστήματος Διαχείρισης και Ελέγχου. Στις 
περιπτώσεις που οι πιστοποιημένες δαπάνες και τα 


δεδομένα υλοποίησης που απαιτούνται για τη χρημα¬ 
τοοικονομική διαχείριση, παρακολούθηση, τις επαλη¬ 
θεύσεις και την αξιολόγηση καταχωρούνται σε άλλο 
πληροφοριακό σύστημα εκτός του ΟΠΣ, διασφαλίζει τη 
σε ημερήσια βάση αξιόπιστη διαβίβαση των δεδομένων 
στο ΟΠΣ. 

Άρθρο 4 

Υποχρεώσεις του φορέα στον οποίο 
εκχωρούνται αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από τη Γενική Δ/νση Ιδιωτικών Επενδύσεων του 
Υπουργείου Ανάπτυξης και Ανταγωνιστικότητας σύμ¬ 
φωνα με το Σύστημα Διαχείρισης και Ελέγχου του εδα¬ 
φίου (γ) της παρ.1 του άρθρου 2 του Ν. 3614/2007, όπως 
αυτό ισχύει, και την αρχή της χρηστής δημοσιονομικής 
διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, η Γενική Δ/νση Ιδι¬ 
ωτικών Επενδύσεων του Υπουργείου Ανάπτυξης και 
Ανταγωνιστικότητας αναλαμβάνει τις ακόλουθες υπο¬ 
χρεώσεις: 

1. Κοινοποιεί στη Διαχειριστική Αρχή ετήσιο πρόγραμ¬ 
μα ενεργειών και εξαμηνιαίες εκθέσεις προόδου και 
διαμορφώνει τεκμηριωμένες προτάσεις διορθωτικών ή/ 
και προληπτικών ενεργειών με στόχο την αποτελεσμα¬ 
τικότερη και αποδοτικότερη διαχείριση και υλοποίηση 
του Επιχειρησιακού Προγράμματος και ενημερώνει συ¬ 
στηματικά το ΟΠΣ με τα στοιχεία προόδου εκτέλεσης 
του Προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όρ¬ 
γανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 
επιτόπιες επιθεωρήσεις από τη Διαχειριστική Αρχή και 
παρέχει σε αυτή τα αναγκαία στοιχεία προκειμένου 
να επιβεβαιωθεί η κατά το δέοντα τρόπο άσκηση των 
καθηκόντων που του έχουν ανατεθεί. 

3. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

4. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού- 

νται λεπτομερή Μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω Μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στους ισχύοντες Κανονισμούς περιλαμβανομένων των 
πληροφοριών για το καθεστώς των επιχειρήσεων των 
οποίων το δικαίωμα ενίσχυσης εξαρτάται από το κα¬ 
θεστώς τους ως ΜΜΕ. 

5. Διαβιβάζει στην Εθνική Αρχή Συντονισμού τις ανα¬ 
γκαίες πληροφορίες για την παρακολούθηση της τήρη¬ 
σης των κανόνων σώρευσης των ενισχύσεων. 

6. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης, τη Διαχειριστική Αρχή και με τις απαιτήσεις 
που ορίζονται στο άρθρο 5 του Καν. 1828/2006 για τις 
κατηγορίες πράξεων που διαχειρίζεται. 

Αρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση 
των αρμοδιοτήτων της Γενικής Διεύθυνσης Ιδιωτικών 
Επενδύσεων του Υπουργείου Ανάπτυξης και Ανταγωνι¬ 
στικότητας και έχει την τελική ευθύνη έναντι της Επι¬ 
τροπής για τη διαχείριση του συνόλου του Επιχειρη¬ 
σιακού Προγράμματος σύμφωνα με τις απαιτήσεις του 
Συστήματος Διαχείρισης και Ελέγχου και την αρχή της 
χρηστής δημοσιονομικής διαχείρισης. 

2. Ενημερώνει έγκαιρα τη Γενική Δ/νση Ιδιωτικών 
Επενδύσεων του Υπουργείου Ανάπτυξης και Ανταγω¬ 
νιστικότητας για το Σύστημα Διαχείρισης και Ελέγχου 
και κάθε τροποποίηση αυτού και την υποστηρίζει στην 
ορθή εφαρμογή του. 

3. Παρακολουθεί την εκτέλεση των αρμοδιοτήτων της 
Γενικής Διεύθυνσης Ιδιωτικών Επενδύσεων του Υπουρ¬ 
γείου Ανάπτυξης και Ανταγωνιστικότητας, σε σχέση με 
τις δράσεις που εκχωρούνται, ώστε να βεβαιώνεται ότι 
αυτές εκτελούνται σύμφωνα με το Σύστημα Διαχείρισης 
και Ελέγχου και την αρχή της χρηστής δημοσιονομικής 
διαχείρισης. Στο πλαίσιο αυτό: 

3.1. Παρακολουθεί την ορθή και έγκαιρη ενημέρωση 
του ΟΠΣ από τη Γενική Δ/νση Ιδιωτικών Επενδύσεων 
του Υπουργείου Ανάπτυξης και Ανταγωνιστικότητας, με 
τα απαραίτητα δεδομένα υλοποίησης που απαιτούνται 


για τη χρηματοοικονομική διαχείριση, την παρακολού¬ 
θηση, τις επαληθεύσεις, την αξιολόγηση καθώς και τις 
λογιστικές εγγραφές για κάθε πράξη που διαχειρίζεται 
η Γ ενική Δ/νση Ιδιωτικών Επενδύσεων του Υπουργείου 
Ανάπτυξης και Ανταγωνιστικότητας. 

3.2. Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει η Γ ενική Δ/ 
νση Ιδιωτικών Επενδύσεων του Υπουργείου Ανάπτυξης 
και Ανταγωνιστικότητας, και τις εξαμηνιαίες εκθέσεις 
προόδου τους και διαμορφώνει τεκμηριωμένες προτά¬ 
σεις διορθωτικών ή/και προληπτικών ενεργειών, με στό¬ 
χο την αποτελεσματικότερη και αποδοτικότερη διαχεί¬ 
ριση και υλοποίηση του επιχειρησιακού προγράμματος. 

3.3. Παρακολουθεί τα αποτελέσματα των ελέγχων 
και επιθεωρήσεων που διενεργούνται στη Γ ενική Δ/νση 
Ιδιωτικών Επενδύσεων του Υπουργείου Ανάπτυξης και 
Ανταγωνιστικότητας από την Αρχή Ελέγχου και τα λοι¬ 
πά εθνικά και ευρωπαϊκά ελεγκτικά όργανα. 

3.4. Εγκρίνει τη τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής 
ανά κωδικό θεματικής προτεραιότητας μετά από πρό¬ 
ταση της Γενικής Διεύθυνσης Ιδιωτικών Επενδύσεων 
του Υπουργείου Ανάπτυξης και Ανταγωνιστικότητας. 

3.5. Δύναται να πραγματοποιεί διοικητικές και επιτό¬ 
πιες επιθεωρήσεις στον Ενδιάμεσο Φορέα Διαχείρισης 
προκειμένου να επιβεβαιωθεί η άσκηση των αρμοδιοτή¬ 
των που του έχουν ανατεθεί με βάση το εφαρμοζόμενο 
Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην Αρχή Πιστοποίησης. 

Αρθρο 6 

Κατάργηση διατάξεων 

6. Από τη δημοσίευση της παρούσας καταργείται η με 
αριθ. οικ. 102290/05.03.2013 κοινή υπουργική απόφαση με 
θέμα «Εκχώρηση αρμοδιοτήτων διαχείρισης για πράξεις 
κρατικών ενισχύσεων του Επιχειρησιακού Προγράμμα¬ 
τος «Περιβάλλον και Αειφόρος Ανάπτυξη» στην Γ ενική 
Δ/νση Ιδιωτικών Επενδύσεων του Υπουργείου Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων», (ΦΕΚ 594/τ. Β714.03.2013) 

Η ισχύς της παρούσας ισχύει από τη δημοσίευσή της. 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































